Asterix
Dr Asterix (im franzöösische Original: Astérix) isch d Ditelfigur vo dr erfolgriichste franzöösische Comicserii und isch 1959 vom Autor René Goscinny (1926–1977) und vom Zäichner Albert Uderzo (* 1927) erfunde worde.

Ibrblick 
D Abentüür vom Asterix umfasse bis jetz (2013) 35  Gschichte in dr Lengi vo Album, wo in sich gschlosse si. Im Lauf vo de Joor si au no e baar Churzgschichte erschiine und vo deene si die mäiste au in dr Form vo Album zämmegfasst. Meereri Abentüür si verfilmt worde. Die usgwogeni Kombinazioon vo subtilem und satirischem Humor mit grobem Klamauk spricht en ungwöönlig bräiti Lääserschaft aa, wo dur alli Altersgrubbe und soziale Schichte goot. Asterix ghöört zu de wenige Comics, wo im Schuelunderricht, vor allem im Fremdsproochenunderricht für Franzöösisch, Latiinisch und Altgriechisch verwändet wärde.

Nama 
Dr Name „Asterix“ isch vom tüpografische Zäiche Asterisk abgläitet, griechisch für Stärnli , asterískos, mit dr Ändig -ix, wo in de Nääme von e Hufe antike Kelte wie Vercingetorix oder Orgetorix vorchunnt.

Beischbiel 
Asterix schwätzt schwäbisch: 

- Der große Graba (Der Grosse Graben)
- Am Cäsar sei Lorbeerkränzle (Die Lorbeeren des Cäsar)
- Bei de Legionär (A. als Legionär)
- Am Asterix sei Butzawaggele (Der Sohn des Asterix)
- Em Morgeländle (Die Odyssee)

Ond d'r alemannische Asterix:

- Tour durchs Ländli (Tour de France)
- De Hüslibau (Die Trabantenstadt)

Dr Bündner Romanischt Felix Giger het 1984 s Buech Asterix bei den Helvetiern is Rätoromanischen übertreit.

Litratuur

Weblingg 

 Offizielli dütschsproochigi Asterix-Website vom franzöösische Verlag Les Éditions Albert René
 Asterix-Archiv mit Lexikon und umfangriiche Informazione
 Asterix in verschiidene Sprooche (änglisch)

Fuessnoote 

Literarischi Figur
Comic
Fiktivi Figur